Valstybės valdymo ir savivaldybių komitetas svarsto:

Lietuvos Respublikos Seimo nutarimo dėl referendumo „Dėl Lietuvos Respublikos Konstitucijos 9 ir 147 straipsnių pakeitimo“ paskelbimo projektas   Nr. XIIP-1016
Siūloma numatyti, jog Referendumas skelbiamas, jeigu jo reikalauja ne mažiau kaip 100 tūkstančių piliečių, turinčių rinkimų teisę.

Pastabų ir pasiūlymų laukiama iki  2013-11-04
Lietuvos Respublikos Valstybinių pensijų įstatymo 4, 5, 6 straipsnių pakeitimo ir papildymo įstatymo 1 straipsnio pakeitimo ir papildymo 

įstatymo projektas Nr.  XIIP-285
Projektu siekiama vienodai reglamentuoti antrojo laipsnio valstybinių pensijų teikimą motinoms, išauginusioms 5 ir daugiau vaikų, neatsižvelgiant, ar motinos vaikus pagimdė, įsivaikino ar globojo. Šiame įstatymo projekte nėra nurodoma vaiko amžiaus riba – 8 metai. Motinos, kurios 5 ir daugiau vaikų globojo, turi galimybę gauti tokią pačią pirmojo ar antro laipsnio valstybinę pensiją kaip ir motinos, kurios pagimdė ar įsivaikino 5 ir daugiau vaikų bei tinkamai juos išauklėjo, nepriklausomai nuo vaiko amžiaus.
Pastabų ir pasiūlymų laukiama iki  2013-11-04

Valstybės tarnybos įstatymo 181 straipsnio pakeitimo įstatymo projektą Nr. XIIP-963
Projektu siekiama sudaryti galimybę statutinį valstybės tarnautoją į pareigas priėmusiam asmeniui, esant tarnybinei būtinybei, perkelti statutinį valstybės tarnautoją į kitas valstybės tarnautojo pareigas toje pačioje valstybės ar savivaldybės institucijoje ar įstaigoje.

Pastabų ir pasiūlymų laukiama iki  2013-11-11

Vietos savivaldos įstatymo 26 straipsnio pakeitimo įstatymo projektas Nr. XIIP-760
Projektu siekiama nustatyti, kad savivaldybių tarybų nariai už jiems skiriamas išmokas, atsiskaito ne rečiau kaip vieną kartą per tris mėnesius.

Pastabų ir pasiūlymų laukiama iki  2013-11-11

Pasiūlymus ir pastabas siųskite adresu:

Seimo posėdžių sekretoriatas

Lietuvos Respublikos Seimas

Gedimino pr. 53, LT-01109 Vilnius

El. paštas possek@lrs.lt
Faksas (8 5) 239 6279
Teisės aktų projektus ir su jais susijusią medžiagą galite rasti interneto tinklalapyje adresu www.lrs.lt. arba gauti Seimo kanceliarijos Komunikacijos departamento Priėmimo skyriuje (tel. (8 5) 239 6060)

